Den blå lagune (spa)

Den blå lagune (islandsk: «Bláa lónið») er et geotermisk spa med mineralholdig vann og er en av Islands mest besøkte attraksjoner. Vannet er spillvann fra det geotermiske kraftverket Svartsengi kraftverk. Den blå lagune er ikke i seg selv noen varm kilde, men vannet er i utgangspunktet, via kraftverket, fra en dyp underjordisk varmt vannreservoar. Stedet ligger ved Grindavík på Reykjaneshalvøya, sydvest på Island. Den blå lagune ligger ca. 13 km fra Keflavík internasjonale lufthavn og 39 km fra hovedstaden Reykjavík.

Lagunen får vann fra det geotermisk kraftverket Svartsengi. Vann med meget høy temperatur hentes fra grunnen, nær en lavaflyt, og brukes for å drive turbiner som genererer elektrisitet. Etter at vannet har gått gjennom turbinene, går det gjennom en varmeveksler for å gi varme til et kommunalt fjernvarmeanlegg. Deretter ledes nok vann ut i lagunen til å holde en konstant temperatur, mens det øvrige vannet ledes til et annet sted.

Lagunens økosystem er unikt. Blågrønne alger og hvite kiselutfellinger danner en naturlig avleiring på bunnen av lagunen og gir vannet en akvamarin farge. Det varme vannet er rikholdig på mineraler som silisiumdioksid og svovel. Vannet i lagunen holder året rundt en snittemperatur på 37 °C.Pétursdóttir SK, Kristjánsson JK. The relationship between physical and chemical conditions and low microbial diversity in the Blue Lagoon geothermal lake in Iceland. FEMS Microbiol Ecol 1996; 19: 39-45.Sigurgeirsson B, Ólafsson JH. The Blue Lagoon and psoriasis. Grindavík: Blue Lagoon.

Anlegget inkluderer en egen klinikk for ambulatorisk behandling av pasienter med psoriasis og andre hudlidelser. Behandling ved klinikken inkluderer undersøkelse og kontroll av hudleger, sykepleie, bading i et eget basseng for pasienter, UVB-lysterapi og bruk av egne hudpleieprodukter som er utviklet på grunnlag av vannet i lagunen.Bjørklund G. Ny giv for biologisk medisin i Norden Nord Tidsskr Biol Med 2001; 1: 3-6. Vitenskapelige studier viser at regelmessig bading i Den blå lagune er en effektiv behandling av psoriasis.Ólafsson JH, Sigurgeirsson B, Pálsdóttir R. The effect bathing in a thermal lagoon in Iceland has on psoriasis. A preliminary study. J Eur Acad Dermatol Venereol 1994; 3: 460-4.Ólafsson JH, Sigurgeirsson B, Pálsdóttir R. Psoriasis treatment: Bathing in a thermal lagoon combined with UVB, versus UVB treatment only. Acta Derm Venereol 1996; 76: 228-30.Ólafsson JH, Sigurgeirsson B. Psoriasis treatment in a geothermal lagoon. Five years experience from the Blue Lagoon in Iceland. Forum for Nordic Dermato-Venereology 1998; 3: 15-9. De islandske helsemyndighetene anerkjenner behandlingen som et regulært behandlingstilbud for pasienter med psoriasis.

Anlegget ved Den blå lagune har strenge renslighetsregler, så gjestene må dusje uten klær i det kommunale badet både før og etter bading.

Det ble hevdet at den blå lagune fremstod grønn i juni 2007, noe som vakte undring både blant beboere og turister."When blue goes green" IcelandReview.com, Daily Life section, 22. juni 2007

Den blå lagune ble brukt som pauseområde for første del av The Amazing Race 6. Den ble også benyttet i filmen Hostel: Part II i dens spa-scener. I Incubus-dokumentaren Incubus: Look Alive ble den vist i forbindelse med bandets besøk på Island.

 Referanser 

 Eksterne lenker 


Kategori:Islands geografi
Kategori:Kursteder
Kategori:Varme kilder